Nova programació a l'Auditori d'Alaquàs
24/03/2006 10:14:00

# Nova programació a l'Auditori d'Alaquàs

*   24/03/2006 10:14:00
*   [Imprimir](#)
*   Compartir
*    https://www.alaquas.org/documento.asp?id\_do=9792

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9792%2F0&title=Ajuntament%20d%27Alaqu%C3%A0s.%20Premsa.Nova%20programaci%C3%B3%20a%20l%27Auditori%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9792/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9792/9792_Form_4.jpg)](https://www.alaquas.org/ficheros/documentos/2006/2/9792/9792_Form_10.jpg "<a href='https://www.alaquas.org/ficheros/documentos/2006/2/9792/9792_Form_10.jpg' target=_blank><i class='fa fa-external-link' aria-hidden='true'></i>.Nova programació a l'Auditori d'Alaquàs</a>")

Destaquen les actuacions musicals i teatrals de grups locals i nacionals

L'Ajuntament d'Alaquàs ha preparat una àmplia i diversificada programació per a l'Auditori Nou de la ciutat. Des de març fins a juliol de 2006 l'Auditori d'Alaquàs acollirà tota una sèrie d'actuacions musicals i teatrals de grups locals i nacionals, així com una selecció de les millors pel·lícules de cinema.

Pel que fa al teatre, la companyia El Teatret presenta l'obra de Federico García Lorca "La casa de Bernarda Alba", el divendres 28 i dissabte 29 d'abril a les 22.30 hores de la nit. Al mes de maig l'oferta de l'Auditori Nou destaca per la presentació el divendres 5 de maig a les 22:30 hores de l'obra "Antígona", per part del Grup de Teatre Clara Campoamor. Mentre que el dissabte 6 de maig a la mateixa hora arribarà el torn de "Mondomo", de la companyia Vol-ras.

El dissabte 13 de maig, la Pavana estrenarà a Alaquàs, "Teràpies", una comèdia sobre l'extravagant de les relacions humanes en què l'humor i la ironia són freqüents. El 20 de maig el Grup Benàger representa "Habitación 689".

Als mesos de juny i juliol de 2006 el Grup l'Escoleta representarà "El príncipe flojo" el dia 2 de juny a partir de les 19:30 hores de la vesprada. Per la seua part, Germinal Produccions mostrarà al públic una obra dirigida i adaptada per Isabel Coixet, "84 Charing Cross Road".

El dijous 8 a les 22:30 hores el Grup Clara Campoamor presenta l'obra "Parelles de fet, de fet parelles", de Carles Pons. Els dies 9 i 16 de juny a partir de les 22:30 hores el Grup d'Iniciació de l'Escola de Teatre Joan Alabau i el Grup de Formació I interpretaran les obres "Robert i Julieta" i "Fer un café", respectivament.

A més, dins la programació teatral cal destacar la campanya titulada Anem al Teatre i la IX Mostra de Teatre escolar que es celebrarà també a l'Auditori Nou d'Alaquàs.

Dins el cicle de Música a l'Auditori cal destacar l'actuació de Primer Aplec de Corals, corals i orfeons de diferents ciutats que es reuniran a Alaquàs el dia 1 de juliol. Durant el mes de març, l'Auditori acollirà el Concert Cors Trotto. Ja al mes d'abril, el dissabte dia 1 a les 20 hores de la vesprada hi haurà un Concert de la Banda Simfònica de la UMA, mentre que el divendres 7 arribarà el torn de l'Orquesta d'Iniciació-Banda d'Iniciació a partir de les 19:30 hores. També a la mateixa hora el dissabte 8 d'abril es podrà gaudir del Concert de la Jove Orquestra-Banda Juvenil.

Per al mes de maig, la programació de l'Auditori acollirà el dia 26 a partir de les 18:30 hores el Concert de Fi de Curs Música i Moviment.  Els dies 22 i 30 de juny es celebrarà la Gala Dansa- Centre Elemental de Dansa de la UMA i el Concert Cor Gavota, per part de l'Orquesta d'Iniciació-Banda d'Iniciació. Per últim, el dia 9 de juliol a partir de les 19:30 hores de la vesprada hi haurà un Concert de la Jove Orquestra-Banda Juvenil.

Dins la selecció de pel·lícules per als diumenges d'abril i maig cal destacar la projecció el diumenge 26 de març a partir de les 16:30 hores de la vesprada de "Bambi 2", i a partir de les 19 hores, "Agua con sal". Altra de les pel·lícules destacades és "La Pantera Rosa", la projecció de la qual serà el 2 d'abril en dues sessions, a les 16:30 i a les 19 hores de la vesprada. Per úlrim, "Brokeback Mountain", que es projectarà el diumenge 9 d'abril també en doble sessió.

La programació de l'Auditori d'Alaquàs per als mesos de març a juliol de 2006 es completa amb els Playbacks de les Ames de Casa Tyrius el dimarts 20 de maig a partir de les 17:30 hores. Aquesta acitvitat s'emmarca dins la celebració de la festa de Santa Rita. A més, el dissabte 8 de juliol tindrà lloc una Pasarel·la benèfica pels refugiats saharauis en els campaments pindous.

Tota la programació es pot consultar a la pàgina web de l'Ajuntament d'Alaquàs o al telèfon 961519418. Pel que fa a la recollida de les invitacions i entrades per a les representacions caldrà apropar-se a la taquilla dues hores abans del començament de l'espectacle.